techiaith/cofnodycynulliad_en-cy huggingface dataset:
English: Diolch, Dirprwy Lywydd. Minister, thanks very much for your exciting statement. I think the ARTHUR programme has all of the potential to become an incredibly important, strategic part of the economy of north Wales and, indeed, the wider nuclear arc across north Wales and the north-west of England. Of course, as you said, north Wales is in a unique position of being the only part of the UK that is really getting ready to embrace this opportunity and the supply chain opportunities that it could open up. I was just wondering, in terms of other projects that you're leading on, how does this fit with your work in prioritising magnet projects that crowd in investment, based on comparative advantages that we have in Wales, for example the advanced manufacturing research centre and advanced technology research centre? And also, as you've outlined, this programme has come as a result of Ministers and officials across Welsh Government departments working very closely over quite a significant period of time. Indeed, when you were in your previous role and when I was in the role that you now have, we worked very closely in developing the outline ideas for what you've proposed today. How far do you think we would have come by now had Ministers and departments at a UK Government level been working as closely as Welsh Government, particularly BEIS and the Department of Health and Social Care?
Welsh: Diolch, Dirprwy Lywydd. Gweinidog, diolch yn fawr am eich datganiad cyffrous. Rwy'n credu bod gan raglen ARTHUR yr holl botensial i ddod yn rhan anhygoel o bwysig, strategol o economi y gogledd ac, yn wir, y bwa niwclear ehangach ar draws y gogledd a gogledd-orllewin Lloegr. Wrth gwrs, fel y dywedoch chi, mae gogledd Cymru mewn sefyllfa unigryw o fod yr unig ran o'r DU sydd wir yn paratoi i gofleidio'r cyfle hwn a'r cyfleoedd yn y gadwyn gyflenwi y gallai arwain o hynny. Roeddwn i'n pendroni, o ran prosiectau eraill rydych chi'n arwain arnyn nhw, sut mae hyn yn cyd-fynd â'ch gwaith o ran blaenoriaethu prosiectau sy'n denu buddsoddiad, yn seiliedig ar fanteision cymharol sydd gennym ni yng Nghymru, er enghraifft y ganolfan ymchwil gweithgynhyrchu uwch a'r ganolfan ymchwil technoleg uwch? A hefyd, fel rydych chi wedi amlinellu, mae'r rhaglen hon wedi dod o ganlyniad i Weinidogion a swyddogion ar draws adrannau Llywodraeth Cymru yn gweithio'n agos iawn dros gyfnod eithaf sylweddol. Yn wir, pan oeddech chi yn eich swydd flaenorol a phan oeddwn yn y swydd sydd gennych chi nawr, gwnaethom weithio'n agos iawn wrth ddatblygu'r syniadau amlinellol ar gyfer yr hyn rydych chi wedi'i gynnig heddiw. Pa mor bell ydych chi'n credu y byddem wedi dod erbyn hyn pe bai Gweinidogion ac adrannau ar lefel Llywodraeth y DU wedi bod yn gweithio mor agos â Llywodraeth Cymru, yn enwedig BEIS a'r Adran Iechyd a Gofal Cymdeithasol?
English: Item 5 this afternoon is a statement by the Minister for Social Justice on the cost of living. I call on the Minister to make the statement, Jane Hutt.
Welsh: Eitem 5 y prynhawn yma yw'r datganiad gan y Gweinidog Cyfiawnder Cymdeithasol ar gostau byw. Galwaf ar y Gweinidog i wneud y datganiad, Jane Hutt.
English: Diolch yn fawr, Sioned Williams, and thank you very much particularly for drawing attention to those who are particularly affected by the cost-of-living crisis. I made it clear in my opening remarks, in terms of the statement, the recent evidence, that, particularly, I was focusing on the income gap between disabled and non-disabled people in the UK and what impact that has, particularly in terms of energy costs - we've seen that - but also recognising issues relating to children of single-parent families and families with three or more children. I think your questions about the impact on women r elate to women as carers as well - predominantly as carers. But I think that your question about childcare is important, because this is something where it is important that we are taking forward, through the co-operation agreement, the expansion of the childcare offer and Flying Start, which are going to be safe places for children and crucial in terms of tackling the cost-of-iving crisis.
Welsh: Diolch yn fawr, Sioned Williams, a diolch yn fawr iawn i chi yn arbennig am dynnu sylw at y rhai y mae'r argyfwng costau byw yn effeithio'n arbennig arnyn nhw. Fe'i gwnes i'n glir yn fy sylwadau agoriadol, o ran y datganiad, y dystiolaeth ddiweddar, fy mod i, yn arbennig, yn canolbwyntio ar y bwlch incwm rhwng pobl anabl a phobl nad ydynt yn anabl yn y DU a'r effaith y mae hynny'n ei chael, yn enwedig o ran costau ynni - rydym wedi gweld hynny - ond hefyd yn cydnabod materion sy'n ymwneud â phlant teuluoedd un rhiant a theuluoedd â thri neu fwy o blant. Rwy'n credu bod eich cwestiynau am yr effaith ar fenywod yn ymwneud â menywod fel gofalwyr hefyd - yn bennaf fel gofalwyr. Ond rwy'n credu bod eich cwestiwn am ofal plant yn bwysig, gan fod hyn yn rhywbeth lle mae'n bwysig ein bod yn bwrw ymlaen, trwy'r cytundeb cydweithredu, ag ehangu'r cynnig gofal plant a Dechrau'n Deg, sy'n mynd i fod yn lleoedd diogel i blant ac yn hanfodol o ran mynd i'r afael â'r argyfwng costau byw.
English: I'm very grateful for the Minister bringing forward today's statement, and also for the Minister's written statement during the Christmas period, updating Members on her meetings with energy suppliers. Poverty is all-consuming in people's lives. It causes stress, it causes ill health, and it leaves scars that last a lifetime. Quite frankly, Deputy Presiding Officer, too many politicians, particularly those of the UK Conservative Party, think it's appropriate to lecture residents who are struggling. They should try walking a mile in their shoes before making comments about whether or not they should need to use a foodbank. Minister, if we focus on pre-payment meters for this particular questioning, I've been leading the campaign for a ban on the installation of pre-payment meters in properties, but under the current rules, energy providers can force residents onto pre-payment meters when they can't pay their bills. This ultimately means they pay more. I'm grateful for you, Minister, calling for the removal of standing charges, but do you agree with me that we need a ban on the installation of these pre-payment meters? And will you meet with me to discuss the findings from my own investigations that show that the Conservative Party aren't quite up to scratch when it comes to sorting this crisis out?
Welsh: Rwy'n ddiolchgar iawn i'r Gweinidog am gyflwyno datganiad heddiw, a hefyd am ddatganiad ysgrifenedig y Gweinidog yn ystod cyfnod y Nadolig, gan roi'r newyddion diweddaraf i'r Aelodau am ei chyfarfodydd â chyflenwyr ynni. Mae tlodi yn mynd â'r holl sylw ym mywydau pobl. Mae'n achosi straen, mae'n achosi afiechyd, ac mae'n gadael creithiau sy'n para am oes. A bod yn hollol onest, Dirprwy Lywydd, mae gormod o wleidyddion, yn enwedig rhai Plaid Geidwadol y DU, yn credu ei bod yn briodol darlithio trigolion sy'n ei chael hi'n anodd. Dylen nhw geisio cerdded milltir yn eu hesgidiau cyn gwneud sylwadau am p'un a ddylen nhw fod angen defnyddio banc bwyd ai peidio. Gweinidog, os byddwn ni'n canolbwyntio ar fesuryddion rhagdalu ar gyfer y cwestiynau penodol hyn, rwyf wedi bod yn arwain yr ymgyrch dros wahardd gosod mesuryddion rhagdalu mewn eiddo, ond o dan y rheolau presennol, gall darparwyr ynni orfodi preswylwyr ar fesuryddion rhagdalu pan na allan nhw dalu eu biliau. Yn y pen draw, mae hyn yn golygu eu bod nhw'n talu mwy. Rwy'n ddiolchgar i chi, Gweinidog, yn galw am ddileu taliadau sefydlog, ond ydych chi'n cytuno â mi fod angen gwahardd gosod y mesuryddion rhagdalu hyn? Ac a fyddwch chi'n cwrdd â mi i drafod canfyddiadau fy ymchwiliadau fy hun sy'n dangos nad yw'r Blaid Geidwadol yn hollol barod pan ddaw hi'n fater o ddatrys yr argyfwng hwn?
English: The next step item is a statement by the Minister for Finance and Local Government on diversity in democracy - the survey results. I call on the Minister, Rebecca Evans.
Welsh: Yr eitem nesaf yw'r datganiad gan y Gweinidog Cyllid a Llywodraeth Leol ar amrywiaeth mewn democratiaeth - canlyniadau arolwg. Galwaf ar y Gweinidog, Rebecca Evans.
English: I'm very grateful to Sam Rowlands for those questions and comments. I absolutely associate myself with his initial opening remarks, which were around recognising and applauding the efforts of people who do serve every day in our communities as community councillors, town councillors, and as county councillors as well. We're very grateful for all of their work.
Welsh: Rwy'n ddiolchgar iawn i Sam Rowlands am y cwestiynau a'r sylwadau yna. Rwy'n cysylltu fy hun yn llwyr â'i sylwadau agoriadol cychwynnol, a oedd ynghylch cydnabod a chymeradwyo ymdrechion pobl sy'n gwasanaethu bob dydd yn ein cymunedau fel cynghorwyr cymunedol, cynghorwyr tref, ac fel cynghorwyr sir hefyd. Rydym ni'n ddiolchgar iawn iddyn nhw am eu holl waith.
English: We've used all of our time that's been allocated so far, but I intend to call all four Members who wish to speak. So, please be succinct, keep to your time, and I'm sure that the Minister will do exactly the same.
Welsh: Rydym wedi defnyddio ein holl amser sydd wedi'i ddyrannu hyd yma, ond rwy'n bwriadu galw'r pedwar Aelod sy'n dymuno siarad. Felly, byddwch yn gryno, cadwch at eich amser, ac rwy'n siŵr y bydd y Gweinidog yn gwneud yn union yr un fath.
English: I will.
Welsh: Fe wnaf i.
English: My first question, Minister: the move to a leader and cabinet model has led to more strategic decision making, however, it can also locate that decision making within a smaller group. So, what assessment has the Welsh Government made of this top tier of local government and how can we ensure that cabinets also reflect the diversity of communities? My second and final question is around votes at 16. I welcome your comments on that, and I think it's a really important step, but we know, for example, that only an estimated one in five 16 and 17-year-olds in Wales registered to vote in this year's council elections. So, I'd like to ask: what ongoing work is taking place across Government to encourage more 16 and 17-year-olds to register?
Welsh: Fy nghwestiwn cyntaf, Gweinidog: mae symud at fodel arweinydd a chabinet wedi arwain at wneud penderfyniadau mwy strategol, fodd bynnag, gall hefyd leoli'r penderfyniadau hynny o fewn grŵp llai. Felly, pa asesiad mae Llywodraeth Cymru wedi'i wneud o'r haen uchaf hon o lywodraeth leol a sut gallwn ni sicrhau bod y cabinetau hefyd yn adlewyrchu amrywiaeth cymunedau? Mae fy ail gwestiwn a'r olaf ynghylch pleidleisio yn 16 oed. Rwy'n croesawu eich sylwadau ynglŷn â hynny, ac rwy'n credu ei fod yn gam pwysig iawn, ond rydym ni'n gwybod, er enghraifft, mai ar amcangyfrif, dim ond un o bob pump o bobl ifanc 16 ac 17 oed yng Nghymru sydd wedi cofrestru i bleidleisio yn etholiadau'r cyngor eleni. Felly, hoffwn i ofyn: pa waith parhaus sy'n digwydd ar draws y Llywodraeth i annog mwy o bobl ifanc 16 ac 17 oed i gofrestru?
English: Thirty-six per cent of the councillors elected in the elections in 2022 were women - an increase of 8 per cent since 2017, but far from being where we should be in terms of equality, of course. Although two councils are equal in terms of gender balance, the picture in other areas is unacceptable, where the representation of women is as low as 18 per cent. So, what specific steps is the Government taking to improve representation of women in local government? You mentioned in the introduction to your statement that the issues under consideration are relevant to all parts of our democracy, not just local government, so can I ask for an update on the work that is being done by the Government to investigate the feasibility of options for job sharing in the Senedd as part of the work for the Senedd reform Bill? Thank you.
Welsh: Roedd 36 y cant o'r cynghorwyr a gafodd eu hethol yn yr etholiadau yn 2022 yn fenywod - cynnydd o 8 y cant ers 2017, ond ymhell o fod ble ddylem ni fod o ran cydraddoldeb, wrth gwrs. Er bod dau gyngor yn gydradd o ran rhywedd, mae'r darlun mewn ardaloedd eraill yn annerbyniol, ble mae cynrychiolaeth menywod mor isel â 18 y cant. Pa gamau penodol, felly, ydy'r Llywodraeth yn eu cymryd i wella cynrychiolaeth menywod mewn llywodraeth leol? Fe sonioch chi yn y cyflwyniad i'ch datganiad fod y materion dan sylw yn berthnasol i bob rhan o'n democratiaeth, nid llywodraeth leol yn unig. Allaf i ofyn, felly, am ddiweddariad ar y gwaith sy'n cael ei wneud gan y Llywodraeth i archwilio dichonoldeb ac opsiynau posib ar gyfer rhannu swydd yn y Senedd fel rhan o'r gwaith ar gyfer Bil diwygio'r Senedd? Diolch.
English: Diolch, Dirprwy Lywydd. Our local authorities do excellent work, but sometimes they do it with one hand tied behind their back. We've got the cabinet system in place, but it seems that there's very little support for Members to carry out scrutiny. In order to scrutinise well, they need some support of researchers, and, as far as I am aware, that is missing. So, in terms of those people who are in charge - and we've understood quite well today that they are mostly men who are in the cabinet system in Wales - it means, therefore, that the few women that are left behind have to do the most scrutiny, with, as I say, very little support to do that. I would most certainly welcome some quotas, however we can do it, to get more women into local government. Of course, where I come from, the area that I represent, Mid and West Wales, that won't be done through the party system because, in the majority of those local authorities, the seats are held by independents - whatever that means I've still yet to work out, but it is a fact, and it's something that we need to seriously address, in my opinion.
Welsh: Diolch, Dirprwy Lywydd. Mae ein hawdurdodau lleol yn gwneud gwaith rhagorol, ond weithiau maen nhw'n ei wneud gydag un llaw wedi'i chlymu y tu ôl i'w cefnau. Mae'r system gabinet mewn lle, ond mae'n ymddangos mai ychydig iawn o gefnogaeth sydd i Aelodau wneud gwaith craffu. Er mwyn craffu'n dda, maen nhw angen rhywfaint o gefnogaeth gan ymchwilwyr, ac, hyd y gwn i, mae hynny ar goll. Felly, o ran y bobl hynny sy'n gyfrifol - ac rydyn ni wedi deall yn eithaf da heddiw mai dynion sydd yn y system gabinet yng Nghymru gan fwyaf - mae'n golygu, felly, bod yr ychydig fenywod sy'n cael eu gadael ar ôl yn gorfod gwneud y rhan fwyaf o graffu, gydag, fel rydw i'n ei ddweud, ychydig iawn o gefnogaeth i wneud hynny. Yn sicr, byddwn i'n croesawu rhai cwotâu, fodd bynnag, gallwn ni ei wneud, i gael mwy o fenywod i mewn i lywodraeth leol. Wrth gwrs, o ble rwy'n dod, yr ardal rwy'n ei chynrychioli, Canolbarth a Gorllewin Cymru, ni fydd hynny'n cael ei wneud drwy system y pleidiau oherwydd, yn y mwyafrif o'r awdurdodau lleol hynny, mae'r seddi'n cael eu dal gan annibynwyr - beth bynnag mae hynny'n ei olygu, dydw i'n dal heb ei weithio allan, ond mae'n ffaith, ac mae'n rhywbeth mae angen i ni fynd i'r afael ag ef o ddifrif, yn fy marn i.
English: Item 7 is next, and it's a statement by the Minister for Climate Change on biodiversity. I call on the Minister, Julie James.
Welsh: Eitem 7 sydd nesaf - datganiad gan y Gweinidog Newid Hinsawdd, bioamrywiaeth. Galwaf ar y Gweinidog, Julie James.
English: Diolch, Dirprwy Lywydd. In December I attended the UN Biodiversity Conference, known as COP15, to add Wales's voice to calls to agree an ambitious global framework to turn the tide on biodiversity loss before it is too late. After two weeks of intensive negotiations, I'm pleased to say that the Kunming-Montreal biodiversity framework was formally adopted, setting out four global goals, 23 targets and finance for the next eight years to put nature on a path to recovery. This is a significant and truly positive achievement, with agreement from over 200 countries across the world.
Welsh: Diolch, Dirprwy Lywydd. Ym mis Rhagfyr, fe es i i Gynhadledd Bioamrywiaeth y Cenhedloedd Unedig, a elwir yn COP15, i ychwanegu llais Cymru i alwadau i gytuno ar fframwaith byd-eang uchelgeisiol i droi'r llanw ar golli bioamrywiaeth cyn ei bod hi'n rhy hwyr. Ar ôl pythefnos o drafodaethau dwys, rwy'n falch o ddweud bod fframwaith bioamrywiaeth Kunming-Montreal wedi'i fabwysiadu'n ffurfiol, gan nodi pedair nod byd-eang, 23 targed a chyllid am yr wyth mlynedd nesaf i roi natur ar lwybr i adferiad. Mae hwn yn gyflawniad sylweddol a gwirioneddol gadarnhaol, gyda chytundeb gan dros 200 o wledydd ar draws y byd.
English: Diolch, Delyth. [ Inaudible.] the film, horrifying though it was. Actually, I really do want to see if we can get it, or a version of it, here. There will be issues around copyright and so on. It was National Geographic, so I just want to acknowledge that. That's, obviously, a profit-making company. But we can have a look to see if we can do it here. And if we can't, then I'm sure we can do something with our Welsh biodiversity. But I do think the stark reality of the numbers, having looked at this beautiful planet that we have, the numbers ticking up of the extinctions across the world, and then, watching it in your own country and seeing the comparison was stark. So, it is more than just the horrifying nature of what's happening here in Wales; it was the global extent of it. It really brought it home, and it was a very clever way to get delegates going in to really concentrate on it as well. So, it was quite something.
Welsh: Diolch, Delyth. [ Anghlywadwy.] y ffilm, er mor ddychrynllyd oedd hi. Mewn gwirionedd, rwyf wir eisiau gweld a allwn ni ei chael, neu fersiwn ohoni, yma. Bydd problemau yn ymwneud â hawlfraint ac yn y blaen. National Geographic oedd e, felly rwyf eisiau cydnabod hynny. Mae hwnnw, yn amlwg, yn gwmni sy'n gwneud elw. Ond gallwn ni gael golwg i weld a allwn ni ei wneud yma. Ac os na allwn ni, yna rwy'n siŵr y gallwn ni wneud rhywbeth gyda bioamrywiaeth Cymru. Ond rwy'n credu bod realiti plaen y rhifau, wedi edrych ar y blaned brydferth hon sydd gennym ni, y rhifau yn tician i fyny o'r difodiant ar draws y byd, ac yna, ei wylio yn eich gwlad eich hun a gweld y gymhariaeth yn ddychrynllyd. Felly, mae'n fwy na dim ond natur arswydus yr hyn sy'n digwydd yma yng Nghymru; roedd yn ymwneud â maint byd-eang y peth. Fe wnaeth i mi wir sylweddoli, ac roedd yn ffordd glyfar iawn o gael cynrychiolwyr i fynd mewn a chanolbwyntio'n wirioneddol arno hefyd. Felly, roedd yn rhywbeth arbennig.
English: I'm very pleased we received this statement today. The biodiversity crisis is at long last getting the same attention as environmental change and global warming, both of which are obviously affecting the biodiversity. Along with the Minister, I'm very pleased that the Kunming-Montreal biodiversity framework was formally adopted. This is a significant and truly positive achievement, with agreement from over 200 countries across the world. I am pleased that the new global biodiversity framework recognises the role of the whole of society in ensuring we protect biodiversity. My concern, which I have raised previously, is the loss of high-end predators, allowing animals lower down the food chain to expand dramatically, decimating those further down the food chain. I only have to mention rats as an animal that has grown massively because of the loss of its predators. How is the Welsh Government going to ensure that we have equilibrium, allowing all species to prosper?
Welsh: Rwy'n falch iawn ein bod ni wedi derbyn y datganiad hwn heddiw. Mae'r argyfwng bioamrywiaeth o'r diwedd yn cael yr un sylw â newid amgylcheddol a chynhesu byd-eang, ac mae'r ddau ohonyn nhw yn amlwg yn effeithio ar fioamrywiaeth. Ynghyd â'r Gweinidog, rwy'n falch iawn bod fframwaith bioamrywiaeth Kunming-Montreal wedi'i fabwysiadu'n ffurfiol. Mae hwn yn gyflawniad sylweddol a gwirioneddol gadarnhaol, gyda chytundeb gan dros 200 o wledydd ar draws y byd. Rwy'n falch bod y fframwaith bioamrywiaeth byd-eang newydd yn cydnabod rôl cymdeithas gyfan wrth sicrhau ein bod yn gwarchod bioamrywiaeth. Fy mhryder i, rwyf i wedi'i godi o'r blaen, yw colli ysglyfaethwyr uchelraddol, gan ganiatáu i anifeiliaid yn is i lawr y gadwyn fwyd ehangu'n sylweddol, gan ddinistrio'r rhai ymhellach i lawr y gadwyn fwyd. Does ond rhaid i mi sôn am lygod mawr fel anifail sydd wedi tyfu'n aruthrol oherwydd colli ei ysglyfaethwyr. Sut mae Llywodraeth Cymru yn mynd i sicrhau bod gennym ecwilibriwm, gan ganiatáu i bob rhywogaeth ffynnu?
English: Yes, thank you very much, Mike. You have raised it before, and I've said before, haven't I, about the Yellowstone project. If you watch the reintroduction of the wolves and what happens to the landscape, it's just an amazing transformation as the ecosystem goes back into equilibrium. So, it's very important for us to understand what that equilibrium should look like and to do that judiciously where that's necessary. We've already done that with some of the species in Wales. So, we have eagles and kites again in Wales, which we certainly didn't have before; the osprey project similarly. We are very interested to understand what does this ecosystem need and what should it look like, and then what are we trying to restore it to. I'm sorry to use this analogy, in a way, but it's a little bit like if you were restoring a period property - to what period are you restoring it? We've had people on the landmass of Great Britain for thousands and thousands of years, so 'wild' is not something that it's been for a very long time. All our species are adapted to live alongside human beings - all of them, without exception. There's no mythical wild place to go back to, so the point is: what are we restoring it to, and how are we helping nature to adapt? As you put it, Mike, that whole ecosystem with a high-end predator involved, that's very important, but sometimes the high-end predator is us, of course, and we do need to take that into account.
Welsh: Ie, diolch yn fawr, Mike. Rydych chi wedi ei godi o'r blaen, ac rwyf wedi dweud o'r blaen, yn do, am brosiect Yellowstone. Os ydych chi'n gwylio ailgyflwyno'r bleiddiaid a'r hyn sy'n digwydd i'r dirwedd, mae'n drawsnewidiad anhygoel wrth i'r ecosystem fynd yn ôl i ecwilibriwm. Felly, mae'n bwysig iawn i ni ddeall sut y dylai'r ecwilibriwm hwnnw edrych a gwneud hynny'n bwyllog lle mae hynny'n angenrheidiol. Rydym ni eisoes wedi gwneud hynny gyda rhai o'r rhywogaethau yng Nghymru. Felly, mae ganddon ni eryr a barcutiaid eto yng Nghymru, rhywbeth nad oedd ganddom ni o'r blaen yn sicr; prosiect y gweilch yn yr un modd. Mae gennym ni ddiddordeb mawr i ddeall beth sydd ei angen ar yr ecosystem hon a sut y dylai edrych, ac yna beth ydym ni'n ceisio ei adfer iddo. Mae'n ddrwg gen i ddefnyddio'r gyfatebiaeth hon, mewn ffordd, ond mae ychydig bach fel petaech chi'n adfer eiddo cyfnod - i ba gyfnod ydych chi'n ei adfer? Rydyn ni wedi cael pobl ar ehangdir Prydain Fawr ers miloedd ar filoedd o flynyddoedd, felly nid yw wedi bod yn 'wyllt' ers amser hir iawn. Mae ein holl rywogaethau wedi addasu i fyw ochr yn ochr â bodau dynol - pob un ohonyn nhw, yn ddieithriad. Does dim lle gwyllt chwedlonol i fynd yn ôl ato, felly'r pwynt yw: i beth ydyn ni'n ei adfer, a sut ydyn ni'n helpu natur i addasu? Fel y gwnaethoch chi ddweud, Mike, yr ecosystem gyfan honno gydag ysglyfaethwr uchelraddol dan sylw, mae hynny'n bwysig iawn, ond weithiau ni yw'r ysglyfaethwr uchelraddol, wrth gwrs, ac mae angen i ni ystyried hynny.